Ο Κλόβις Α΄ πείστηκε από τους μεγιστάνες του βασιλείου του να επιτεθεί στους Βησιγότθους (507).[21] Ο βασιλιάς τους Αλαρίκ Β΄ είχε φιλικές σχέσεις με τον Κλόβις, του έστειλε την κεφαλή του Συάγριου σε ένα ασημένιο πιάτο (486). Παρόλαυτα αποφάσισε να τους επιτεθεί όταν οι Καθολικοί του βασιλείου ήταν έντονα δυσαρεστημένοι με τον Αλαρίκ και ζήτησαν την βοήθεια του. Ο Κλόβις Α΄ ήθελε να εξασφαλίσει την πίστη των Καθολικών γι'αυτό διέταξε τους στρατιώτες του να μην προχωρήσουν σε λεηλασία, τους δήλωσε ρητά ότι η εκστρατεία ήταν απελευθέρωση και όχι κατάκτηση. Με την βοήθεια της Αρμονικής νίκησε το Βησιγοτθικό βασίλειο της Τουλούζης στην Μάχη του Βουιγιέ (507), η Ακουιτανία προσαρτήθηκε στο Φραγκικό βασίλειο και ο Αλαρίκ Β΄ πέθανε από την λύπη του. Ο Γρηγόριος Τουρώνης γράφει ότι ο αυτοκράτορας Αναστάσιος Α΄ ο Δίκορος παραχώρησε στον Κλόβις τον τίτλο του "Προξένου", η παραχώρηση είναι βέβαιη αν και το όνομα του Κλόβις δεν καταγράφεται σε κατάλογο. Μετά το Βουιγιέ ο Κλόβις άκουσε ότι ο Χάλαρικ σχεδίαζε να δραπετεύσει και τον δολοφόνησε. Την ίδια χρονιά (507) ο Κλόβις Α΄ έπεισε τον πρίγκιπα Χλωδόμηρο να σκοτώσει τον πατέρα του πράξη που του έδωσε το προσωνύμιο, ο Κλόβις ωστόσο πρόδωσε τον Χλωδόμηρο στην συνέχεια και ξυλοκόπισε τους απεσταλμένους του. Ο Κλόβις Α΄ επισκέφτηκε να βοηθήσει τον παλιό του σύμμαχο Ραγκανάρ του Καμπραί επειδή πολλοί παγανιστές υπήκοοι του είχαν επαναστατήσει εναντίον του μετά την μεταστροφή του στον χριστιανισμό (509). Ο Ραγκανάρ ωστόσο του απαγόρευσε την είσοδο και ο βασιλιάς αναγκάστηκε να επέμβει στρατιωτικά, ο Ραγκανάρ συνελήφθη όταν ο Κλόβις δωροδώκησε τους οπαδούς του και εκτελέστηκε μαζί με τον αδελφό του Ρίτσαρ.